એક ટેણિયો ક્રિકેટ ખાતો, ક્રિકેટ પીતો અને ક્રિકેટ શ્વસતો. લોકો જેને સચિન તેંડુલકરને નામે ઓળખે છે એ ટેણિયો સ્વપ્ન જોવામાં માહેર હતો પણ સ્વપ્ન ક્રિકેટનાં જોતો, નહીં કે પેપ્સીની જાહેરાતમાં કામ કરવા મળશે એના! એ મંડ્યો રહેતો ક્રિકેટની સ્કિલ્સને ઉત્તરોત્તર વિકસિત કરવામાં. એ દસ વર્ષનો ટેણિયો પરસેવો પાડી રહ્યો હશે ત્યારે એને સ્વપ્નેય ખ્યાલ નહીં હોય કે આ પરસેવાના ટીપે ટીપાની કિંમત જાહેરાતોમાં કામ કરીને એ વસૂલશે!